techiaith/cofnodycynulliad_en-cy huggingface dataset:
English: Llywydd, it is not the COVID passes that have changed; it is the context within which they are being used. COVID passes have been a very successful part of our protections against the delta variant. We're now facing a different form of coronavirus - one that moves much more quickly - and we have to assess the use of COVID passes in that new context. Ice rinks will not be closed during the regime that I've outlined this afternoon, and parkruns can go ahead. I'm beginning to feel more baffled now by the focus that's being placed on them. Fifty people can take part in a parkrun and that doesn't include the people who are there to help to make it happen. If there are more than 50 people wanting to take part, then the answer is pretty simple: you just have another time where those other people can do that very useful and important thing. So, the idea that parkruns cannot take place is plainly not the case.
Welsh: Lywydd, nid y pasys COVID sydd wedi newid, ond cyd-destun eu defnydd. Mae pasys COVID wedi bod yn rhan lwyddiannus iawn o'n mesurau diogelwch yn erbyn yr amrywiolyn delta. Rydym yn wynebu math gwahanol o'r coronafeirws yn awr - un sy'n symud yn gyflymach o lawer - a rhaid inni asesu'r defnydd o basys COVID yn y cyd-destun newydd hwnnw. Ni fydd canolfannau sglefrio'n cau yn y trefniadau rwyf wedi'u hamlinellu y prynhawn yma, a gall digwyddiadau parkrun fynd yn eu blaenau. Rwy'n dechrau teimlo mwy o benbleth yn awr oherwydd y ffocws sy'n cael ei roi arnynt. Gall hanner cant o bobl gymryd rhan mewn parkrun ac nid yw hynny'n cynnwys y bobl sydd yno i helpu i wneud iddo ddigwydd. Os oes mwy na 50 o bobl am gymryd rhan, mae'r ateb yn eithaf syml: trefnwch amser arall pan all y bobl eraill hynny wneud y peth defnyddiol a phwysig iawn hwnnw. Felly, mae'n amlwg nad yw'r syniad na ellir cynnal digwyddiadau parkrun yn wir.
English: I'm back in the Senedd now. For those of you who didn't miss me, I had a broadband outage in Aberaeron, but it seems to have sorted itself out now. We are slightly out of time already, but I think we can run for a few extra minutes. If we can have short questions and succinct answers, then I'll try and call as many as possible. Paul Davies.
Welsh: Rwy'n ôl yn y Senedd yn awr. I'r rhai ohonoch na welsant fy ngholli, collwyd y cysylltiad band eang yn Aberaeron, ond mae'n ymddangos ei fod wedi datrys ei hun yn awr. Rydym ychydig dros yr amser eisoes, ond credaf y gallwn redeg am ychydig funudau ychwanegol. Os gallwn gael cwestiynau byr ac atebion cryno, fe geisiaf alw cymaint â phosibl. Paul Davies.
English: [ Inaudible. ] - naturally, these messages have had a dramatic impact on our businesses here in Wales, from shops to the hospitality sector. Now, clearly, further restrictions will be placed on businesses from next Sunday onwards, but can you tell us whether the Welsh Government has held an economic impact assessment in relation to these new restrictions? And, if so, will you publish that information so that we can understand the impact on jobs and the economy here in Wales in the next weeks and months, because I would imagine that you as a Government would have done this, so that you could prepare and plan the financial support businesses will require over the coming months?
Welsh: [ Anghlywadwy. ] - yn naturiol, mae'r negeseuon yma wedi cael effaith ddramatig ar ein busnesau yma yng Nghymru yn barod, o siopau i'r sector lletygarwch. Nawr, yn amlwg, bydd cyfyngiadau pellach yn cael eu cyflwyno nawr i fusnesau o ddydd Sul nesaf ymlaen, ond a allwch chi ddweud wrthym ni a yw Llywodraeth Cymru wedi cynnal unrhyw asesiad effaith economaidd mewn perthynas â'r cyfyngiadau newydd hyn? Ac, os felly, a wnewch chi gyhoeddi'r wybodaeth hon er mwyn i ni ddeall yr effaith ar swyddi ac ar yr economi yma yng Nghymru yn yr wythnosau a'r misoedd nesaf, oherwydd byddwn i yn dychmygu y byddech chi fel Llywodraeth wedi gwneud hyn, er mwyn i chi allu paratoi a chynllunio ymlaen pa fath o gefnogaeth ariannol fydd ei heisiau ar fusnesau dros y misoedd nesaf?
English: Well, Llywydd, I recognise the impact that restrictions are having on businesses, but shops will reopen here in Wales after Christmas, hospitality will be able to reopen, and some offices will reopen too. Of course, we've been in contact with the sectors to prepare for the impact that the restrictions will have. That's what's brought us to the figures that we've announced today, and that's what will underpin the details that the Minister will announce tomorrow. Throughout the pandemic, we have published the information that we have and the analysis we've carried of that information, and I'm sure that will continue, just as the UK Government uses the information that they have and just as the Chancellor did when he made his announcements this week.
Welsh: Wel, Llywydd, wrth gwrs, rŷn ni'n cydnabod yr effaith mae cyfyngiadau yn ei chael yn y byd busnes, ond bydd siopau yn ailagor yng Nghymru ar ôl y Nadolig, bydd lletygarwch yn gallu mynd ymlaen, a bydd swyddfeydd yn ailagor hefyd. Wrth gwrs, rŷn ni wedi bod mewn cysylltiad gyda'r sectorau i baratoi ar gyfer yr effaith y mae'r cyfyngiadau'n mynd i'w chael. Dyna beth sydd wedi dod at y ffigurau rŷn ni wedi eu cyhoeddi heddiw, a dyna beth fydd tu ôl i'r manylion y bydd y Gweinidog yn eu cyhoeddi yfory. Rŷn ni wedi cyhoeddi, trwy'r pandemig, y wybodaeth sydd gyda ni a'r dadansoddiad rŷn ni wedi'i wneud o'r wybodaeth, a dwi'n siŵr bydd hynny'n mynd i barhau, jest fel mae Llywodraeth y Deyrnas Unedig yn defnyddio'r wybodaeth sydd gyda nhw, pan oedd y Canghellor yn dweud beth mae e wedi'i ddweud yn barod yr wythnos hon.
English: I understand that the Football Association of Wales have announced that league of Wales games - adran and ardal games - will be postponed for the time being as 50 supporters isn't going to be sufficient to make those games financially sustainable. Now, this will create huge frustrations for both players and supporters alike, but will also create cash flow problems for clubs. So, can you explain what financial support will be available for those clubs affected - the larger clubs, yes, but also the smaller clubs, such as those in the Arfon constituency?
Welsh: Dwi'n deall bod Cymdeithas Bêl-droed Cymru wedi cyhoeddi bod gemau cynghreiriau Cymru - rhai adran ac ardal - yn cael eu gohirio am y tro gan nad ydy 50 o gefnogwyr yn mynd i fod yn ddigon i'r gemau fod yn gynaliadwy yn ariannol. Rŵan, mi fydd hyn yn creu rhwystredigaeth fawr i'r chwaraewyr a'r cefnogwyr, ond hefyd yn creu problemau llif arian. Allwch chi egluro pa gymorth ariannol fydd ar gael ar gyfer y clybiau fydd yn cael eu heffeithio - y clybiau mawr, ond hefyd y clybiau bach, fel y rhai sydd yn etholaeth Arfon?
English: Well, Llywydd, we are all frustrated at the latest twist and turn of coronavirus. None of us wanted to be in this position, and it's only a very short number of weeks ago where, dealing only with delta, we had a reasonably straightforward path for Wales into Christmas and the new year. Unfortunately, omicron is a reality, and it has an impact on many aspects of Welsh life, including the frustrations that I'm sure are absolutely felt amongst the smaller football clubs. I may have got this wrong, Llywydd, but I think what I remember is that the football association has brought forward a gap that was already going to be there, rather than a completely new gap in the programme, but I may have misunderstood that. Our officials continue to be in dialogue with those representative organisations. We can't cover every single eventuality of every single group that is affected by coronavirus, but where we are able to assist, I think we have demonstrated, in the very significant sums of money that we have published already this week, and again today, that we are prepared to use the resources we have to support those sectors that are directly affected by the decisions we are having to take to help to keep people in Wales safe.
Welsh: Wel, Lywydd, rydym i gyd yn rhwystredig ynglŷn â'r bennod ddiweddaraf o'r coronafeirws. Nid oedd yr un ohonom am fod yn y sefyllfa hon, a dim ond ychydig wythnosau'n ôl roedd gennym lwybr gweddol syml ar gyfer Cymru, pan oeddem ond yn ymdrin â delta, tuag at y Nadolig a'r flwyddyn newydd. Yn anffodus, mae omicron yn realiti, ac mae'n cael effaith ar sawl agwedd ar fywyd Cymru, gan gynnwys y rhwystredigaethau sy'n cael eu teimlo'n fawr, rwy'n siŵr, ymhlith y clybiau pêl-droed llai. Efallai fy mod yn anghywir, Lywydd, ond credaf mai'r hyn a gofiaf yw bod y gymdeithas bêl-droed wedi cyflwyno bwlch a oedd eisoes yn mynd i fod yno, yn hytrach na bwlch cwbl newydd yn y rhaglen, ond efallai fy mod wedi camddeall hynny. Mae ein swyddogion yn parhau i fod mewn deialog â'r sefydliadau cynrychioliadol hynny. Ni allwn ddarparu ar gyfer pob digwyddiad posibl a allai ddigwydd i bob un grŵp y mae coronafeirws yn effeithio arnynt, ond lle gallwn gynorthwyo, credaf ein bod wedi dangos, yn y symiau sylweddol iawn o arian rydym eisoes wedi'u cyhoeddi yr wythnos hon, ac eto heddiw, ein bod yn barod i ddefnyddio'r adnoddau sydd gennym i gefnogi'r sectorau yr effeithir arnynt yn uniongyrchol gan y penderfyniadau rydym yn gorfod eu gwneud i helpu i gadw pobl Cymru'n ddiogel.
English: First Minister, on the back of the announcements of the new measures, some of which we're familiar with from before, but it is a different package, I, like many Members of the Senedd, am having hundreds of enquiries of different types, a very diverse nature, affecting businesses and organisations. I just wonder, on the basis that we are heading now into the Christmas period, in addition to the alert level 2 advice that has been published and has been updated already, which we are sharing with constituents, will there be publication of frequently asked questions within the next couple of days? And has he had any discussions with the Welsh Local Government Association over their ability to respond through, for example, shared regulatory services or local grant funding officials to any enquiries they have over the Christmas period? The worry is having an advice deficit as we head into this crucial period.
Welsh: Brif Weinidog, yn sgil cyhoeddi'r mesurau newydd rydym yn gyfarwydd â rhai ohonynt ers o'r blaen, er ei fod yn becyn gwahanol, rwyf fi, fel llawer o Aelodau'r Senedd, yn cael cannoedd o ymholiadau o wahanol fathau, o natur amrywiol iawn, sy'n effeithio ar fusnesau a sefydliadau. Ar y sail ein bod yn mynd i mewn i gyfnod y Nadolig yn awr, yn ogystal â'r cyngor lefel rhybudd 2 sydd wedi'i gyhoeddi ac sydd wedi'i ddiweddaru eisoes, cyngor rydym yn ei rannu ag etholwyr, tybed a fydd cwestiynau cyffredin yn cael eu cyhoeddi o fewn y dyddiau nesaf? Ac a yw wedi cael unrhyw drafodaethau gyda Chymdeithas Llywodraeth Leol Cymru ynghylch eu gallu i ymateb drwy wasanaethau rheoleiddio a rennir, er enghraifft, neu swyddogion cyllid grant lleol i unrhyw ymholiadau sydd ganddynt dros gyfnod y Nadolig? Mae diffyg cyngor yn bryder wrth inni fynd i mewn i'r cyfnod allweddol hwn.
English: Llywydd, we will be publishing more advice and information, including some frequently asked questions. I know the Member will understand this is Christmas week. There are people who've made other plans in their lives, and they're often people who have worked incredibly hard and with very little time to themselves for weeks and weeks and weeks. So, the number of hands on deck is more limited than it would be, but everybody who is able will be doing what they can to make sure that advice is available. Yes, we are in contact with the WLGA. The leader of the WLGA was at, and spoke at, the social partnership council earlier this morning. I'm really grateful, as ever, to our local authority colleagues for their willingness to go above and beyond what would normally be expected of them, particularly in this case of mobilising the systems that will allow that business support to reach the people for whom it is intended.
Welsh: Lywydd, byddwn yn cyhoeddi rhagor o gyngor a gwybodaeth, gan gynnwys cwestiynau cyffredin. Gwn y bydd yr Aelod yn deall mai wythnos Nadolig yw hon. Mae yna bobl sydd wedi gwneud cynlluniau eraill yn eu bywydau, ac maent yn aml yn bobl sydd wedi gweithio'n eithriadol o galed a heb fawr o amser iddynt hwy eu hunain ers wythnosau ac wythnosau ac wythnosau. Felly, mae nifer y dwylo ar y llyw yn fwy cyfyngedig nag y byddai, ond bydd pawb sy'n gallu yn gwneud yr hyn a allant i sicrhau bod cyngor ar gael. Rydym mewn cysylltiad â CLlLC. Siaradodd arweinydd CLlLC yng nghyngor y bartneriaeth gymdeithasol yn gynharach y bore yma. Rwy'n ddiolchgar iawn, fel bob amser, i'n cydweithwyr awdurdod lleol am eu parodrwydd i fynd y tu hwnt i'r hyn a ddisgwylir ganddynt fel arfer, yn enwedig gyda pharatoi'r systemau a fydd yn caniatáu i'r cymorth busnes gyrraedd y bobl y'i bwriedir ar eu cyfer.
English: First Minister, with the new work-from-home requirement in place, I'm sure we can all appreciate a lot of people who use buses to commute to and from work will naturally no longer be passengers on the bus network. I'm sure we're all aware that the Welsh Government will probably underwrite Transport for Wales's losses, but what action will you take to support bus operators across Wales who will also see ticket sales slump eventually? And will you be pushing Transport for Wales to be prepared to expand the services quicker than we've seen after previous lockdowns and restrictions, especially during periods of high demand, such as sporting events, as well as enabling people to take public transport to return to work when it's possible again to do so? Thank you.
Welsh: Brif Weinidog, gyda'r gofyniad newydd i weithio gartref yn ei le, rwy'n siŵr y gallwn i gyd dderbyn nad yw llawer o'r bobl sy'n defnyddio bysiau i gymudo i'r gwaith ac oddi yno yn deithwyr ar y rhwydwaith bysiau mwyach. Rwy'n siŵr ein bod i gyd yn ymwybodol y bydd Llywodraeth Cymru, mae'n debyg, yn tanysgrifennu colledion Trafnidiaeth Cymru, ond pa gamau y byddwch yn eu cymryd i gefnogi gweithredwyr bysiau ledled Cymru a fydd hefyd yn gweld cwymp mewn gwerthiant tocynnau yn y pen draw? Ac a fyddwch yn pwyso ar Trafnidiaeth Cymru i fod yn barod i ehangu'r gwasanaethau yn gyflymach nag a welsom ar ôl cyfnodau o gyfyngiadau symud a chyfyngiadau blaenorol, yn enwedig yn ystod cyfnodau o alw mawr, megis digwyddiadau chwaraeon, yn ogystal â galluogi pobl i ddefnyddio trafnidiaeth gyhoeddus i ddychwelyd i'r gwaith pan fydd yn bosibl gwneud hynny eto? Diolch.
English: Llywydd, we will publish statutory guidance for the public transport sector, including the bus sector, as to how they can operate safely in a regime of 2m distancing, giving them the comfort that there are mitigating measures they can take to cope with the demand that will still be there. That will be a different level of advice, and, as I say, it will be statutory guidance that we will issue this time. Transport for Wales will, I know, want to run as many services as they possibly can, provided they can do that safely. Their staff are being affected by the omicron variant, and by the delta variant here in Wales, and where there are fewer people available to provide a service, the nature of that service has to alter in order to continue safely.
Welsh: Lywydd, byddwn yn cyhoeddi canllawiau statudol ar gyfer y sector trafnidiaeth gyhoeddus, gan gynnwys y sector bysiau, ynglŷn â sut y gallant weithredu'n ddiogel mewn cyfundrefn cadw pellter cymdeithasol o 2m, gan roi'r cysur iddynt fod mesurau lliniaru y gallant eu cymryd i ymdopi â'r galw a fydd yn dal i fod yno. Bydd honno'n lefel wahanol o gyngor, ac fel y dywedaf, canllawiau statudol a gyhoeddir gennym y tro hwn. Gwn y bydd Trafnidiaeth Cymru am redeg cymaint o wasanaethau ag y gallant, ar yr amod y gallant wneud hynny'n ddiogel. Effeithir ar eu staff gan yr amrywiolyn omicron, a chan yr amrywiolyn delta yma yng Nghymru, a lle mae llai o bobl ar gael i ddarparu gwasanaeth, mae'n rhaid i natur y gwasanaeth hwnnw newid er mwyn parhau'n ddiogel.
English: First Minister, what I would like to hear from you is a big 'thank you' to the teachers who have kept the schools open, very often in difficult circumstances because of reduced numbers, and also a request, ahead of the shops reopening under greater restrictions, for some respect for those retail workers, so that we don't go into 2022 with the same awful stories of retail workers being subject to abuse, verbally and physically, that we've seen in this year. Thank you.
Welsh: Brif Weinidog, yr hyn yr hoffwn ei glywed gennych yw 'diolch' mawr i'r athrawon sydd wedi cadw'r ysgolion ar agor, yn aml iawn mewn amgylchiadau anodd oherwydd gostyngiad yn y niferoedd, a chais hefyd, cyn i'r siopau ailagor o dan fwy o gyfyngiadau, am barch tuag at y gweithwyr manwerthu hynny, fel nad ydym yn mynd i mewn i 2022 gyda'r un straeon ofnadwy am weithwyr manwerthu yn cael eu cam-drin, ar lafar ac yn gorfforol, fel y gwelsom y flwyddyn hon. Diolch.
English: I thank Joyce Watson very much for those points. I want to thank all those people who work in our public services, and, of course, that includes teachers. We know that the autumn term has been a challenging term in many parts of Wales, with the efforts of people at the front line - teaching staff, teaching assistants, other people who make schools what they are. We've relied on them hugely, and I thank them and all those other people. I mentioned refuse collection workers earlier - without them, we know that the civilised life we are used to living would not be the same. I absolutely want to echo what Joyce Watson said: our retail workers have absolutely been front-line workers during the pandemic. When everything else was closed, they were there every day facing members of the public, often at a time when we knew a lot less than we do now about how to keep one another safe from this pandemic. They have been unsung heroes of the pandemic, and it is absolutely disgraceful that members of the public, a small minority, we know - . At the end of the day, when you go home, you don't remember all the people who were nice to you; you remember that small number of people who carry out those disgraceful actions that Joyce Watson pointed to. I condemn without reservation people who think that the rules don't apply to them, and who think that they can take it out on people who are only there doing their best day in, day out, not particularly highly paid for doing so. If it wasn't for those efforts, we would all have been in a far, far more difficult place.
Welsh: Diolch yn fawr iawn i Joyce Watson am y pwyntiau hynny. Hoffwn ddiolch i'r holl bobl sy'n gweithio yn ein gwasanaethau cyhoeddus, ac wrth gwrs, mae hynny'n cynnwys athrawon. Gwyddom fod tymor yr hydref wedi bod yn dymor heriol mewn sawl rhan o Gymru, gydag ymdrechion pobl yn y rheng flaen - staff addysgu, cynorthwywyr addysgu, pobl eraill sy'n gwneud ysgolion yr hyn ydynt. Rydym wedi dibynnu'n fawr arnynt, a diolch iddynt hwy a'r holl bobl eraill hynny. Soniais am weithwyr casglu sbwriel yn gynharach - hebddynt hwy, gwyddom na fyddai'r bywyd gwaraidd rydym wedi arfer ei fyw yr un fath. Rwyf am adleisio'r hyn a ddywedodd Joyce Watson: mae ein gweithwyr manwerthu wedi bod yn weithwyr rheng flaen yn ystod y pandemig. Pan oedd popeth arall ar gau, roeddent yno bob dydd yn wynebu aelodau o'r cyhoedd, yn aml ar adeg pan oeddem yn gwybod llawer llai nag a wyddom yn awr ynglŷn â sut i gadw ein gilydd yn ddiogel rhag y pandemig hwn. Hwy oedd arwyr di-glod y pandemig, ac mae'n gwbl warthus fod aelodau o'r cyhoedd, lleiafrif bach, fe wyddom - . Yn y pen draw, pan fyddwch yn mynd adref, nid ydych yn cofio'r holl bobl a oedd yn garedig wrthych; rydych yn cofio'r nifer fach o bobl sy'n cyflawni'r pethau gwarthus y cyfeiriodd Joyce Watson atynt. Rwy'n condemnio'n llwyr y bobl sy'n credu nad yw'r rheolau'n berthnasol iddynt hwy, ac sy'n credu y gallant wyntyllu eu rhwystredigaethau ar bobl sydd ond yno'n gwneud eu gorau, o un diwrnod i'r llall, heb gael eu talu'n arbennig o dda am wneud hynny. Oni bai am yr ymdrechion hynny, byddem i gyd wedi bod mewn lle llawer iawn anoddach.
English: Thank you for taking questions, First Minister. As we know, the UK Government has made available nearly £9 billion to tackle COVID-19 in Wales to date, and we know that there's an additional £270 million coming to Wales to spend on the booster campaign and financial support for business. I also note the Wales Governance Centre reported that the Government still has about £500 million of unallocated COVID-19 funding left in the budget for this year. So, we know there's a significant amount of money, and I really welcome the doubling of support for businesses today. On Monday, you laid out your plans for the next financial year, but when will you be laying a more comprehensive programme of support over and above what you've announced today, thinking ahead of what might be necessary going forward? And finally, recognising the festive season, how will pantomimes and their venues fare for support? Thank you.
Welsh: Diolch ichi am ateb cwestiynau, Brif Weinidog. Fel y gwyddom, mae Llywodraeth y DU wedi darparu bron i £9 biliwn i fynd i'r afael â COVID-19 yng Nghymru hyd yma, a gwyddom fod £270 miliwn ychwanegol yn dod i Gymru i'w wario ar ymgyrch y pigiadau atgyfnerthu a'r cymorth ariannol i fusnesau. Sylwaf hefyd fod Canolfan Llywodraethiant Cymru wedi dweud bod gan y Llywodraeth tua £500 miliwn o gyllid COVID-19 heb ei neilltuo ar ôl yn y gyllideb ar gyfer eleni. Felly, gwyddom fod swm sylweddol o arian, ac rwy'n falch iawn o weld dyblu'r cymorth i fusnesau heddiw. Ddydd Llun, fe wnaethoch nodi eich cynlluniau ar gyfer y flwyddyn ariannol nesaf, ond pa bryd y byddwch yn gosod rhaglen gymorth fwy cynhwysfawr yn ychwanegol at yr hyn rydych wedi'i gyhoeddi heddiw, gan ragweld beth y gallai fod ei angen wrth symud ymlaen? Ac yn olaf, i gydnabod tymor yr ŵyl, a fydd pantomeimau a'u lleoliadau'n cael cymorth? Diolch.
English: Apologies to those who I haven't been able to call. Finally, Gareth Davies.
Welsh: Ymddiheuriadau i'r rhai nad wyf wedi gallu eu galw. Yn olaf, Gareth Davies.